Pohodlí (Ptení)

Tiu ĉi artikolo temas pri domaro apartenanta al municipo Ptení en distrikto Prostějov. Pri vilaĝo en distrikto Svitavy temas artikolo Pohodlí.

Pohodlí estas domaro en Ĉeĥio, parto de municipo Ptení en distrikto Prostějov. Ĝi troviĝas proksimume 2,5 km okcidente de Ptení. En la jaro 2011 ĉi tie estis registritaj 92 adresoj. En la jaro 2011 ĉi tie daŭre vivis 280 loĝantoj.

Pohodlí situas en katastra teritorio Ptení kun areo 18,52 km2.

 Historio 
Sur la loko situadis loĝigejo jam en la 14-a jarcento, sed kiu pli poste pereis. Dum la dua mondmilito ĉi tiea gastejo servis kiel kaŝejo por partizanoj el grupo Jermak.

 Memorindaĵoj 
Ĉe ŝoseo situas eksa gastejo, kiu estis rekonstruita kaj nun ĝi servas al loĝceloj. Inter tilioj ĉe la ponteto trans rojo Ptenka situas malnova ligna kruco. En vojkurbiĝo ĉe arbaristejo situas nove riparita ligna kruco. 

 Naturaj rilatoj 
La domaro estas el ĉiuj flankoj ĉirkaŭita de arbaroj, sole mallarĝa strio sude kreas kampon tiriĝanta al municipo Stínava. Tra la domaro flus rojo Ptenka.

 Turismo 
La domaro estas grava turisma punkto. Ĉe vojmontrilo "Na Pohodlí" renkontiĝas  blua turisma vojo el direkto Malé Hradisko - Okluky, kiu plu daŭrigas direkte al Stražisko - Štarnov - Nová Dědina - Budětsko - Hvozd - Vojtěchov, kun  flava vojo, kiu kondukas sur vojlinio Buková - Lipová - Seč kaj el Pohodlí ĝi daŭrigas al Ptenský Dvorek kaj Bělecký mlýn.  Verda turisma vojo kondukas el Stínava kaj el Pohodlí ĝi daŭrigas tra valo de rojo Ptenka ĝis Ptení, plu al Bělecký mlýn, ĝis Lutotín, Bílovice kaj tra naturmemorindaĵo Pod zápovědským kopcem al Smržice.

Tra la domaro kondukas biciklovojo 5039 el direkto Čelechovice na Hané - Kostelec na Hané - Ptení kaj ĝi daŭrigas plu en direkto Seč - Hrochov - Lipová - Horní Štěpánov.

 Pluaj fotoj 

 Panoramo 

Kategorio:Ptení
Kategorio:Solejoj en distrikto Prostějov
Kategorio:Setlejoj en Drahana montetaro